 อว 0604/ว 5335 มหาวิทยาลัยอุบลราชธานี

อำเภอวารินชำราบ

จังหวัดอุบลราชธานี 34190

2 กันยายน 2567

เรื่อง ขอความอนุเคราะห์สนับสนุนบุคลากรเข้าร่วมประชุมวิชาการเครือข่ายพัฒนาระบบงานบริหาร

และธุรการ ครั้งที่ 12

เรียน

สิ่งที่ส่งมาด้วย โครงการประชุมวิชาการเครือข่ายพัฒนาระบบงานบริหารและธุรการ ครั้งที่ 12

ด้วย มหาวิทยาลัยอุบลราชธานี ร่วมกับ เครือข่ายพัฒนาระบบงานบริหารและธุรการ   
ที่ประชุมสภาข้าราชการ พนักงานและลูกจ้าง มหาวิทยาลัยแห่งประเทศไทย (ปขมท.) ได้จัด โครงการประชุมวิชาการเครือข่ายพัฒนาระบบงานบริหารและธุรการ ครั้งที่ 12 หัวข้อ “พลิกโฉมการทำงานในยุคดิจิทัล : โอกาสและความท้าทายในการพัฒนาระบบงาน” : "Digital Age Work Transformation : Seizing Opportunities and Overcoming Challenges in Workflow Development" ระหว่างวันที่ 21-22 พฤศจิกายน 2567 ณ โรงแรมสุนีย์แกรนด์ อำเภอเมือง จังหวัดอุบลราชธานี โดยมีวัตถุประสงค์ เพื่อให้บุคลากรสายสนับสนุนในสถาบันอุดมศึกษาได้เรียนรู้ทักษะใหม่ ที่เกี่ยวข้องในการปฏิบัติงานด้านบริหารและธุรการ กฎหมายที่เกี่ยวข้องกับการปฏิบัติงาน การใช้เทคโนโลยีดิจิทัลมาประยุกต์ใช้ในงาน และมีการพัฒนางานอย่างต่อเนื่อง มีแนวทางในการปรับปรุงกระบวนงานให้สอดคล้องกับสถานการณ์ในปัจจุบัน

ในการนี้ มหาวิทยาลัยอุบลราชธานี ใคร่ขอความอนุเคราะห์ท่านสนับสนุนบุคลากรในสังกัดของท่านเข้าร่วมประชุมดังกล่าวข้างต้น ค่าลงทะเบียนคน 2,900 บาท และขอความกรุณาประชาสัมพันธ์การจัดประชุมวิชาการดังกล่าวให้บุคลากรในหน่วยงานของ ท่านได้ทราบด้วย ทั้งนี้ผู้เข้าร่วมประชุมมีสิทธิ์เบิกค่าลงทะเบียนได้ตามระเบียบกระทรวงการคลัง และไม่ถือเป็นวันลา เมื่อได้รับอนุมัติจากต้นสังกัดแล้ว ผู้สนใจสมัครได้ที่ www.council-uast.com ระบบลงทะเบียน ออนไลน์ ภายในวันที่ 8 พฤศจิกายน 2567 สอบถามรายละเอียดเพิ่มเติมได้ที่ 09 4287 9197 และ หรือ email: [council.staff123@gmail.com](mailto:council.staff123@gmail.com)


จึงเรียนมาเพื่อโปรดทราบและพิจารณาให้ความอนุเคราะห์ด้วยจะเป็นพระคุณยิ่ง

ขอแสดงความนับถือ



(ผู้ช่วยศาสตราจารย์เกรียงศักดิ์ แก้วกุลชัย)

รองอธิการบดีฝ่ายบริหาร ปฏิบัติราชการแทน

อธิการบดีมหาวิทยาลัยอุบลราชธานี

งานบริหารทั่วไป กองกลาง สำนักงานอธิการบดี

โทร. 0 4535 3048,0 4535 3001

ไปรษณีย์อิเล็กทรอนิกส์ saraban@ubu.ac.th